- Jeg vil gerne give Folketinget en undskyldning.

Sådan indleder miljø- og fødevareminister Esben Lunde Larsen (V) en pressemeddelelse om den fiskekvotesag, der har sendt ministeren ud på politisk slingrekurs.

Ministeren beklagede i går sin håndtering, og nu undskylder han, at han ikke videresendte flere løsningsforslag på problematikken om fiskekvoter til Folketinget.

Forslagene var bud på bekæmpelse af såkaldte kvotekonger inden for fiskeriet, så disse ikke får så meget magt over fiskekvoterne.

Dansk Folkeparti har især gjort et stort nummer ud af, at ministeren ifølge støttepartiet ikke har arbejdet godt nok for at finde frem til bud på løsninger til gavn for de små fiskere.

Læs også : Esben Lunde Larsen erkender, at han skulle have oplyst grundigere

- Jeg burde have viderebragt disse oplysninger, da det ville have bistået de enkelte partier i deres arbejde med at begrænse kvotekoncentration og kvotekonger. Det beklager jeg, at det ikke er sket, udtaler ministeren.

Esben Lunde Larsen undskylder også, at der ikke har været et godt samarbejde om at finde løsninger, som kan stække kvotekongerne.

Læs også : OVERBLIK Forstå sagen om fiskekvoter og Esben Lunde

- Jeg vil nu gøre mit yderste for at medvirke til at gennemføre Folketingets fiskeriaftale både i ord og ånd. Blandt andet i forhold til de såkaldte kvotekonger, lyder det fra Esben Lunde Larsen.

Det er i dag på et gruppemøde, at Dansk Folkeparti skal tage stilling til, om tilliden til ministeren er intakt, eller om sagen skal have konsekvenser for ministeren.

Sagen kort